آوروپا بیرلیگی، شیمیایی سیلاح ایستیفاده‌سینه و یاییلماسینا قاتقی وئردیک‌لری سببیله روس و سوریه مقام‌لرینا تطبیق ائتدیگی تحریملری اوزاتدی.
آوروپا بیرلیگی شوراسین‌دان ائدیلن یازی‌لی آچیقلامادا، سوریه علمی ایش و تدقیقات‌لار مرکزی (SSRC) ایله روسیا نیظامی کشفیات خیدمتی‌نین (GRU) مقام‌لاری، او جمله‌دن 9 نفره تطبیق اولونان تحریملرین مدتی‌نین 16 اوکتوبر 2020یه قدر اوزادیلدیغی قئید اولونوب.
تحریم لیسته‌سینده اینگیلتره‌دکی سالیسبوری حادیثه‌سیله علاقه‌سی اولدوغو ادعا ائدیلن روسیا نیظامی کشفیات خیدمتی باش دیرکتورو و معاوینی ایله ایکی صلاحیت‌لی وار.
لیسته‌ده، عینی زاماندا شیمیایی سیلاح اینکیشاف ائتدیرن و اوره‌تن سوریه علمی ایش و تدقیقات‌لار مرکزینه یاناشی، بو تشکیلاتلا علاقه‌سی اولان 5 صلاحیت‌لی ده یئر آلیر.
آوروپا بیرلیگی اؤلکه‌لرینه سیاحت قاداغاسی، اینسان‌لارین و قوروم‌لارین مال وارلیغی‌نین دوندورولماسینی ایچه‌رن تحریملر، شیمیایی سیلاح‌لارین ایستیفاده‌سی و یاییلماسینا مانع اولماغی ایستییر. آوروپا بیرلیگیندکی شخص و قوروم‌لارین دا بو لیسته فوند کؤچورمه‌سی قاداغان اولونور.
اینگیلیس خاریجی کشفیات سرویسی ام. آی 6 اوچون چالیشدیغی اورتایا چیخاندا اؤلکه‌سینده محکوم ائدیلن و داها سونرا جاسوس بارتری اینگیلتره‌یه گئدن روس آژانسی سئرگئی ایسکریپال ایله قیزی یولیا، کئچن ایل سالیسبوریده سووئت‌لر بیرلیگی دؤورونده اینکیشاف ائتدیریلن بیر شیمیایی زهرلنمیشدی.
